Kəşfül-Həqayiq/Şükür Sözü
Bizə bu yolu göstərən Allaha həmd olsun ki, əgər o hidayət
etməsəydi biz doğru yolu tapmazdıq. Dinin və həqiqətin
göstərdiyi, Allahın kəlamına və onun geniş rəhmətinə sığınıram.
Əzəli və xaliq olan Mövladan xüşu ilə, boyun əyərək, zəlil bir
bəndənin istədiyi kimi diləyirəm. Ona, günah dənizinə batanların
yalvarışı kimi yalvarıram. Qəflət və xətalarımdan keçməsi
üçün ən səmimi və sadiq dostun köməyini ümid edirəm .
Tüğyan edən qələmin zəlalət və xətalarımı yazmaqdan yan
keçməsini, nazil olmuş kəlamın məna və məqsədinə müxalif
düşüncələrimin əfvini istəyirəm. Xeyir yollarının aydınlanlanmasında
məni müvəffəq qılmasını, bəndələri cəhalət yanğınından
xəbərdar etmə işində və onları ayələrin nuruna qovuşdurmaqda
məni irşad etməsini diləyirəm.

Ya Rəb! Sənin möhkəm qulpundan yapışmışam. Həyatım
boyu sənin böyüklüyünə bənd olmuşam. Ondan ayrıla bil mərəm.
O sənin ap-açıq Furqanın və sarsılmaz kitabındır ki, açıq
ayə lərin və güclü dəlillərindir. Öldükdən sonra nə övladların,
nə də mal-dövlətin fayda verməyəcəyi o ehtiyac günündə bunu
bi zə qənimət qıl!

Bu kitabın ərsəyə gəlməsində niyyətimi şirkdən və riyadan
uzaq eylə! Vəchi-kərəminlə niyyətimi xalis eylə! Ey Cəlal və İkram
sahibi! Sənə təvəkkül edir və sənə həvalə edirəm.

Mən günahlkar bəndə, Məhəmməd Kərim ibn Cəfər ibn
Məhəmməd ibn Əli ibn Rəhmətullah ibn Məhəmməd ibn Həsən
ibn İbrahim ibn Cəfər ibn Hüseyn ibn Yəhya ibn Mənsur ibn Abdullah
ibn Məhəmməd ibn İsmail ibn Fəzl ibn Əli ibn Həmmad
ibn Cəfər ibn Həşim ibn Hüseyn ibn Abbas ibn Qasim ibn
Məhəmməd ibn Həsən ibn Fəyyaz ibn İbrahim ibn Əli ibn Abdullah
ibn Əli ibn İsmail ibn Əli ibn Zeyd ibn İbrahim ibn İmam
Musa Kazım ibn İmam Cəfər Sadiq ibn İmam Məhəmməd Baqir
ibn Zeynəlabidin ibn Şəhid İmam Hüseyn ibn İmam Əli ibn Əbi
Talib. Allahın salamı onların üzərinə olsun!

Bir insanın öz nəslinin elm və irfanda dərəcə olaraq çox
yüksək olması ona hər hans bir fayda verməz. Həmçinin bir insanın
elm əhli, irfan sahibi ataları və keçmişilə də fəxr etməsi
xoşagələn bir şey deyil.

Fəqət mən səmimi bir şəkildə ataların fəziləti və şanı haqqında
Fərəzədkin bu şeirini dəlil göstərirəm:

“Onlar mənim atalarımdır ki, ey Cərir;
Toplaya bildiklərin içərisindən mənə onlar kimisini gətir.”

Kiçik yaşlarımdan bəri elm-irfan təhsili ilə məşğul oldum
və bir çox alimlə görüşdüm. Axırda bu qənaətə gəldim ki, bütün
elmlərin açarı, bəşəriyyətin mədəniləşmə təməlləri və əxlaqi
prinsipləri sadəcə Qurani-Kərimdədir ki, doğru yolu tapanlar
onunla hidayət olunurlar. Bu səbəblə əziz vətən övladlarının
yatdıqları qəflət yuxusundan oyanmaları üçün türk azərbaycan
dilində təcvid, bəyan, sərf və nəhv qaydalarına müvafiq olaraq
onun təfsirini, işarələrini, incəliklərini və ayələrini açıqlanmaq
qərarına gəldim. Onun hər zamana olan lazımi hökmünə bağlı
qalaraq var gücümlə aydınlaşdırmağa və təfsir etməyə çalışdım.
Əziz Quranda qeyd edilən digər müxalif hökümlərin də izahını
verdim. İmkan dairəsində ayələrin nazil olma səbəblərini hər
cəhətcə qısaltdım.

Bu yazdıqlarıma hüsn-rəğbət göstərmələrini, əsərimizdə
hər nə qədər vaqe olan xəta və səhv varsa, işin ərbabından
düzəltmələrini təvəqqe edirəm. Belə olacağını da ümid edirəm.
“Kəşfül-Həqayiq an Nukətil-Ayati vəd-Dəqayiq” adlanan bu
gözəl kitabın ələ-ərsəyə gəlməsini başa çatdırdım. Cümə axşamı
saat on ikiyə on dəqiqə işləmişdi. Mübarək zülqadə ayının 22-si
1323-cü il idi. Allah yardım edəndir və təvəkkül də onadır.

Kəşfül-Həqayiq